**Προκήρυξη θέσεων ερευνητικών συνεργατών στην Επιδημιολογία ή τη Βιοστατιστική**

Γενική Περιγραφή: Το Εργαστήριο Υγιεινής και Επιδημιολογίας της Ιατρικής Σχολής του Πανεπιστημίου Ιωαννίνων προκηρύσσει 6 έμμισθες θέσεις πλήρους απασχόλησης ερευνητικών συνεργατών (τόσο προ- όσο και μετα-διδακτορικού επιπέδου) στην Επιδημιολογία ή τη Βιοστατιστική. Οι υποψήφιοι θα εργαστούν στον επιδημιολογικό σχεδιασμό, τη στατιστική ανάλυση ή/και τη συγγραφή επιστημονικών άρθρων σε ένα ή περισσότερα από τα ακόλουθα ερευνητικά προγράμματα:

1. Μελέτη των παθοφυσιολογικών μηχανισμών που σχετίζονται με την υγιή γήρανση. Θα χρησιμοποιηθούν σύγχρονες τεχνικές μοριακής επιδημιολογίας με έμφαση στην γονιδιωματική (GWAS) και μεταβολωμική ανάλυση χρησιμοποιώντας δεδομένα από μεγάλες διεθνείς βάσεις δεδομένων.

2. Αναλύσεις αιτιακής συμπερασματολογίας με τη χρήση της μεθοδολογίας της Μεντελιανής τυχαιοποίησης για τη συσχέτιση πληθώρας παραγόντων κινδύνου (π.χ. διατροφή, διαβήτης, παράγοντες φλεγμονής, φαρμακευτικοί παράγοντες) για την ανάπτυξη χρόνιων παθήσεων (καρδιαγγειακές παθήσεις, καρκίνος, νευρο-εκφυλιστικά νοσήματα) σε μεγάλες διεθνείς βάσεις δεδομένων σε συνεργασία με επιστήμονες από το Πανεπιστήμιο του Imperial College στο Ηνωμένο Βασίλειο.

3. Αναλύσεις για την δημιουργία και επικύρωση προβλεπτικών μοντέλων (predictive models) για χρόνια νοσήματα με τη χρήση γενετικών σκορ κίνδυνου polygenic risk scores) αλλά και άλλων παραγόντων όπως ο τρόπος ζωής σε μεγάλες διεθνείς βάσεις δεδομένων.

4. Στατιστικές αναλύσεις στη Μελέτη Υγείας Ηπείρου (ΜΥΗ). Η ΜΥΗ είναι μία νέα και πρωτοποριακή προοπτική επιδημιολογική μελέτη που θα διερευνήσει την αιτιολογία χρόνιων πολυπαραγοντικών νοσημάτων στην Ελλάδα. Για περισσότερες πληροφορίες επισκεφθείτε: [https://ehs.med.uoi.gr](https://l.facebook.com/l.php?u=https%3A%2F%2Fehs.med.uoi.gr%2F%3Ffbclid%3DIwAR0R_29G8l3J6B6Iv96UyF-VYbnCWNXrr5Rc1tj2UO4Tl019yF_UmkwDAbU&h=AT1tWwiQEv1mUigU3GsE_R-Fz_ughvBCRZFUMKfP82vAmF8MA27Ew6JHsbqQkuEVqdeLFmvibO5E2s1P5gvuhX5iPzja9M74Epyt5S-Irf61RKEeMxvZcBPVAnHH1bYzJo6qhmkLXuFpFuK1LVWqrUY&__tn__=-UK-R&c%5B0%5D=AT3U84dRIJb81mDMpC8lSIvTldD5ZJC1HB3N6dPgKQcR9yvSq0RTXeoFCnGaQTHoqf5NvU1NnPh64fGQ0vX4Y7TFup3YWPzOp9WpAll9RekbW-wCMB9G3KNDdLaZwHzENCCcq0VZgwOsVBZCsA-St27Yr6OA)

Προσόντα: Οι υποψήφιοι πρέπει να κατέχουν δίπλωμα μεταπτυχιακών σπουδών σε συναφές αντικείμενο ή διδακτορικό στην Επιδημιολογία ή τη Βιοστατιστική. Εμπειρία στατιστικής ανάλυσης βιο-ιατρικών δεδομένων και καλή προφορική και γραπτή γνώση της Αγγλικής γλώσσας είναι επίσης ισχυρά επιθυμητά προσόντα.

Αιτήσεις: Οι αιτήσεις πρέπει να περιλαμβάνουν: α) αναλυτικό βιογραφικό σημείωμα στα Αγγλικά με πληροφορίες για την εκπαίδευση, τους βαθμούς πτυχίων και την εργασιακή και ερευνητική εμπειρία και β) επιστολή πρόθεσης συνεργασίας στα Αγγλικά όπου θα αναλύετε γιατί επιθυμείτε να εργαστείτε στις παραπάνω θέσεις, και να αποσταλούν στην Δρ. Ιωάννα Τζουλάκη (itzoulak@uoi.gr). Καταληκτική ημερομηνία κατάθεσης αιτήσεων είναι η 15η Δεκεμβρίου 2020. Η διάρκεια των θέσεων είναι για 24 μήνες με μόνιμη παρουσία στα Ιωάννινα.